Grete-Liina MillerTeie: 30.05.2025 nr 4-9/25/616-1

järelevalvespetsialist Meie: 11.06.2025 nr 15

veonduse järelevalve osakond

Transpordiamet

*Edastatud e-posti teel aadressil:* *Grete-Liina.Miller@transpordiamet.ee*

**Vastuseks 30.05.2025 järelepärimisele**

Austatud Grete-Liina Miller

Seoses Transpordiameti 30.05.2025 järelepärimisega nr 4-9/25/616-1 teatame, et järelepärimises toodud sõiduk registreerimismärgiga 401BVF (edaspidi nimetatud autobuss) oli 30.05.2025 suunatud korralisele ülevaatusele. Autobussi suhtes 30.05.2025 teostatud ülevaatuse detailandmed on välja toodud käesoleva vastuskirja lisades (Lisad 1 ja 2). Ülevaatuse tulemusena ei ole mitmed reisija kaebuses ette heidetud asjaolud kinnitust leidnud.

Ühtlasi teavitame, et AS GoBus tehnilises osakonnas kontrolliti ka muid reisija kaebuses ette heidetud asjaolude esinemist. Kuna autobuss ei ole uus, siis esineb istmete polstril küll kohati loomuliku kulumise jälgi (sh tekstiili ja plastiku tuhmumine ning ühtlane pleekimine), kuid autobussi salong sh istmepolstrid on puhtad ja korras. Väidetavat diislihaisu ei suutnud tuvastada tehnikud ega bussijuhid. Samuti pole reisijad viidatud autobussi suhtes varasemalt selliseid kaebusi esitanud. Tegemist võis olla kaebuse esitanud reisija subjektiivse hinnanguga.

Autobussi ühe istme turvavöö vastus oli tõepoolest lõhutud, kuid see sai koheselt nõuetekohaselt välja vahetatud. Paraku esineb praktikas turvavööde lõhkumisi reisijate poolt (sageli on lõhkujateks reisi ajal igavlevad koolilapsed, kes asetavad turvavöö lukustusmehhanismi sisse kirjaklambreid jms, mis lõhuvad turvavöö kinnitamisel lukustusmehhanismi) ning seda ei ole kahjuks võimalik täielikult välistada ega ennetada. Seetõttu kontrollime korrapäraselt turvavööde nõuetekohast toimimist.

Lugupidamisega

/*allkirjastatud digitaalselt*/

Viktoria Hõpemägi

AS GoBus hankespetsialist

Lisa 1 – Lõpptulemused

Lisa 2 – Sõiduki tehnoülevaatuse kontrollkaart